Fra Google til Creuna | Kampanje
/ Publisert 22.10.2014 08:51:19 - Oppdatert 22.10.2014 08:51:19
Fra Google til Creuna
Creuna har ansatt Thor Fjeldberg som ny seniorrådgiver innen innsikt og analyse. Fjeldberg tar med seg åtte års erfaring på nettbruk og strategisk analyse hos Google.
Thor Fjeldberg har jobbet med analyse hos Google siden 2006 og har også tidligere arbeidserfaring fra Dell. Hans solide kunnskap innen strategisk evaluering av brukeradferd på nett vil gi verdifull innsikt til ulike Creuna-kunders prosjekter.
– Jeg ser frem til å være del av et miljø hvor jeg får være med på helhetlige utviklingsløp fra A til Å. Jeg liker også det at Creuna har et så sterkt fagmiljø. Det er viktig for meg å ha gode kolleger som jeg kan lære av, sier Fjeldberg.
– Thors sterke bakgrunn fra Google er svært relevant for oss, og vi ser frem til å få hans innsikt inn som del av vårt kontinuerlige arbeid. God forståelse av nettbrukernes opplevelser skaper store verdier i prosjektene våre, og vi styrker dermed også vår satsing på analyse, sier Hilde Marken, leder for service design og brukeropplevelse i Creuna.
Fjeldberg er utdannet ved BI, NHH og University of Newcastle.
Kontakt:Hilde Marken, leder for servicedesign og brukeropplevelse i Creuna, mobil: 90 18 24 22, e-post: hilde.marken@creuna.no